Шифърът на Леонардо (филм)
За романа, на който се базира този филм вижте Шифърът на Леонардо.

„Шифърът на Леонардо“ () е американски филм, базиран на романа Шифърът на Леонардо от Дан Браун. Филмът излиза на 19 май 2006 г. На 17 май, на филмовия фестивал в Кан се състои предпремиерна прожекция на филма. Режисьор на филма е Рон Хауърд.

Сюжет 
Филмът отвежда професора по религиозна символика Робърт Лангдън на местопрестъплението на убийство в Лувъра. Заедно с младата френска криптоложка Софи Нево, Лангдън се опитва да разкодира съобщението, оставено от жертвата при опит да запази тайна, пазена хиляди години. Разкриването на древни загадки изпълва сюжета с динамика и действие, а включването на ритуалите на одобрената от Опус Деи (Божие Дело) и новият прочит на легендата за Светия граал правят лентата изключително скандализираща. Филмът е направен по едноименния роман, който бързо се превръща в бестселър и днес е една от най-четените книги в цял свят.

Участници 
 Том Ханкс в ролята на Робърт Лангдън
 Одри Тоту в ролята на Софи Нево
 Иън Маккелън в ролята на Сър Лий Тибинг
 Алфред Молина в ролята на епископ Мануел Арингароса
 Пол Бетани в ролята на Сила
 Жан Рено в ролята на Безу Фаш
 Юрген Прохнов в ролята на Андре Верне
 Етиен Шико в ролята на лейтенант Жером Коле
 Жан-Пиер Мариел в ролята на Жак Сониер
 Hugh Mitchell в ролята на младия Сила
 Jean-Yves Berteloot в ролята на Реми Легалудек
 Seth Gabel в ролята на свещеника

Филмиране 
Правата за филма са откупени от Дан Браун за 6 милиона щатски долара. Снимките на филма са били насрочени за май 2005, но започват на 30 юни 2005.

Ръководството на Лувъра дава разрешение за снимане на сцени в музея, докато Уестминстърско абатство отказва, както са отказани снимки и в църквата Свети Сулпиций. Катедралата Линкълн, която принадлежи на англиканската църква, се съгласява в нея да се заснеме част от филма в нея, вместо в Уестминстърското абатство. Църквата получава 100 000 британски лири. Снимките са през август 2005. Заснети са сцени и в Темпъл в Лондон.

Въпреки че голяма част от филма е заснет във Франция, Лондон и Германия, има сцени, които са изцяло заснети в студио. В Pinewood Studio е изцяло пресъздаден интериорът на известната галерия в Лувъра, за да може екипът да снима далеч от безценните картини в музея.

Източници

Външни препратки 
 Шифърът на Леонардо в Movies-BG.org
 Официален сайт
 Официален таен сайт 
 Opus Dei - Официален сайт
 Официален трейлър
 10 фактологически грешки в Шифърът на Леонардо  от Барт Ерман
 JESUS Decoded - Католическа вяра срещу модерна фикция от Щатската конференция на католическите епископи
 Opus Dei искат редакция на ‘Шифърът на Леонардо’
 
 Тапети и трейлър 
 Шифърът на Леонардо в Rotten Tomatoes

Филми от 2006 година
Шифърът на Леонардо
Американски екшън трилъри
Американски приключенски филми
Филми на Рон Хауърд